sasicodes/solvari-1 huggingface dataset:
என்டிடிவி தொலைக்காட்சியில் இதை மேலும் விளக்கிப் பேசுகையில் இந்த முடிவு இந்திய பிரதமருக்கும் பிரான்ஸ் அதிபருக்கும் இடையிலான பேச்சுவார்த்தைகளின் விளைவு என்றார்.
அரசு இப்போது அவசரம் கருதி இதற்கு முன்னுரிமை கொடுத்து துரிதப்படுத்தியிருப்பதாகக் கூறியிருப்பதைவிட விரைவாக அனைத்து விமானங்களும் கிடைத்திருக்கும்.
முதன்முதலில் வெளியிடப்பட்ட முன்மொழிவுக் கோரிக்கை என்ன ஆனது என்றும் அதைத் தொடர்ந்து நடைபெற்ற நீண்ட விரிவான பேரங்களுக்கும் என்ன ஆயிற்று என்றும் யாராலும் தெரிந்துகொள்ள முடியவில்லை.
முறைப்படி ஒப்பந்தம் கையெழுத்தானபின் ரிலையன்ஸ் டஸால்ட் ஏவியேஷன் ஆகிய நிறுவனங்கள் இணந்து புதிய கூட்டுத் தொழில் நிறுவனத்தை உருவாக்கின.
ஆஃப்ஸெட் பணிகளை மேற்கொள்ள இந்தப் புதிய கூட்டாளி ரிலையன்ஸ் டிஃபென்ஸ் லிமிடெட்டுக்கு இருக்கும் அனுபவம் உள்கட்டமைப்பு மற்றும் நிதி வசதிகள் என்னென்ன என்பதையும் அரசுதான் விளக்க வேண்டும்.
டஸால்ட் போன்ற ஒரு அனுபவம் மிக்க உற்பத்தி நிறுவனம் அண்மையில் தொடங்கப்பட்ட விமான தயாரிப்பில் துளிக்கூட அனுபவமற்ற ஒரு நிறுவனத்தை அரசின் அங்கீகாரத்தைக்கூடப் பெறாத நிறுவனத்தை தனது கூட்டாளியாகத் தேர்ந்தெடுக்குமா?
ரிலையன்ஸ் டிஃபென்ஸும் சரி அதன் துணை நிறுவனங்களும் சரி விமான வெளி பாதுகாப்பு உபகரணங்கள் தயாரிப்பதில் எந்த அனுபவமும் பெற்றிராதவை.
அதன் பிபாவ் கப்பல் கட்டும் துறை இந்தியக் கப்பற்படைக்குக் கட்டிக்கொடுக்க வேண்டிய ரோந்துக் கப்பல்களைக் கட்டி முடிப்பதில் தீவிரமான சிக்கல்களை எதிர்கொண்டுள்ளது.
தலைவர் இந்தப் போட்டியின் விதிகளுக்கு ஏற்றபடி அரசின் ஆர்.எஃப்.பி.யில் முன்மொழிவுக் கோரிக்கை உள்ளவற்றை நாங்கள் சரியாக நிறைவேற்றுவதால் எங்களுடன் இணைந்து பணியாற்றவும் பொறுப்புகளைப் பகிர்ந்துகொள்ளவும் தயார் என்று சொல்கிறார்.
இந்த விலை தேவைப்படும் உபகரணங்கள் சேவைகள் ஆயுதங்கள் ஆகியவற்றுக்கான செலவையும் உள்ளடக்கியது என்பதை அரசே ஒப்புக்கொண்டிருக்கிறது.
பாதுகாப்பு வான்வெளி உபகரணங்கள் வாங்குவதற்கான செலவு நாடாளுமன்றத்திலும் மக்களுக்கும் தெரிவிக்கப்பட்ட முன்னுதாரணங்கள் உண்டு.
மக்களவையில் இன்று முனைவர் பத்மசின்ஹா பாஜிராவ் படேல் திரு ராஜையா சிரிசிலா ஆகியோருக்கு அப்போதைய பாதுகாப்பு அமைச்சர் திரு.ஏ.கே.அந்தோணி அளித்துள்ள எழுத்துபூர்வமான பதிலில் இந்தத் தகவல் தெரிவிக்கப்பட்டுள்ளது ஒப்பந்தத்தில் உள்ள ரகசிய காப்பு ஷரத்து விமானங்களின் தொழில்நுட்ப விவரங்கள் செயல்பாட்டுத் திறன் ஆகியவை பற்றியும் வெளியே சொல்லக் கூடாது என்ற கட்டுப்பாட்டையே இந்தியாவுக்கு விதிக்கிறது.
ஃபிரான்ஸ் அதிபர் இமானுவேல் மேக்ரோன் இந்தியா டுடேவுக்கு இந்த ஆண்டு மார்ச் மாதம் அளித்த பேட்டியில் இதில் எவற்றையெல்லாம் வெளியே சொல்லலாம் என்பதை முடிவுசெய்வது இந்திய அரசுதான் என்று வெளிப்படையாகத் தெரிவித்திருக்கிறார்.
இறக்குமதி செய்யப்படும் விமானங்கள் விமானங்களின் பாகங்கள் ஏவுகணைகள் ஏவுகணைகளின் பாகங்கள் அனைத்தையும் பற்றிய தகவல்களை யார் வேண்டுமானாலும் இந்திய அரசு அதிகாரபூர்வமாக வெளியிடும் தரவுகளிலிருந்தே தெரிந்துகொள்ளலாம் என்பதுதான் உண்மை.
முதலில் வெளியிடப்பட்ட முன்மொழிவுக் கோரிக்கை விமானத்துக்கான மொத்த செலவு என்பது நேரடிக் கையகப்படுத்தலுக்கான செலவோடு ஆயுதங்கள் ஏவுகணைகள் இரண்டு ஆண்டுகளுக்கான உத்திரவாதச் சீட்டு வாரண்டி இந்தியாவில் தயாரிப்பதற்கான உரிமம் ஆகியவற்றுக்கான செலவையும் உள்ளடக்கியது என்று தெளிவாகக் குறிப்பிடப்பட்டிருப்பது இங்கே கவனிக்கத்தக்கது.
எனவே விலை இந்த அளவு அதிகரித்திருப்பதற்குச் சொல்லப்படும் ஏவுகணை தலைக்கவசம் போன்ற இந்தியவுக்கேயுரிய கூடுதல் சேர்க்கை என்ற சாக்கு பின்யோசனையின் விளைவான பொய் என்பது தெளிவாகிறது.
அவர் மேலும் சொன்னது ஆர்.எஃப்.பி.க்கு முன்மொழிவுக் கோரிக்கை நாங்கள் அளித்த பதிலில் உள்ளவற்றைத்தான் பின்பற்றுகிறோம்.
இறுதியாக ரஃபேல் ஒப்பந்தத்தின் விலையையும் இதர தகவல்களையும் ரகசியக் காப்பு உடன்படிக்கையைக் காரணம் காட்டி இந்திய அரசு சொல்ல மறுப்பது போஃபர்ஸ் ஒப்பந்தம் குறித்த தகவல்களை வழங்க மறுத்த அன்றைய அரசு சொன்ன காரணங்களை வேறு வார்த்தைகளில் சொல்வதே ஆகும்.
வெளிநாட்டு அரசுடனான ரகசியக் காப்பு உடன்படிக்கையைக் காரணம் காட்டி அந்தச் செலவுகள் குறித்த தகவல்களை நாடாளுமன்றத்திலும் மக்களுக்கும் சொல்லாமல் தவிர்க்கலாம் என்றுதான் இரண்டு நிகழ்வுகளிலும் அரசு சொல்கிறது.
வெளிநாட்டு அரசுடனான ஒப்பந்தம் என்பது நாடாளுமன்றத்தின் அதிகாரம் மற்றும் அதன் வழியாக தேசப் பாதுகாப்புக்கு நேரடித் தொடர்புடைய உண்மைகளைத் தெரிந்துகொள்ளும் மக்களின் உரிமைக்கு அப்பாற்பட்டதாக இருக்க முடியுமா?
இந்த விவரங்கள் ரகசியமாகப் பாதுகாக்கப்பட வேண்டியவை என்றால் இந்த ரகசியமான விலை பற்றிய தகவல்கள் மற்றும் இந்தியாவுக்கே உரிய மேம்படுத்தல்கள் ஆகியவை பற்றிய தகவல்களை அரசுத் தரப்பிடமிருந்தே பெற்றிருப்பதாக சில ஊடகங்கள் கூறுகின்றனவே அது எப்படி?
வான்வெளி மற்றும் பாதுகாப்பு உபகரணங்கள் தயாரிப்பில் எந்த அனுபவமும் இல்லாத ஒரு தனியார் நிறுவனத்துக்கு மிகப் பெரிய நிதி ஆதாயம் அளிக்கப்பட்டுள்ளது.
இந்த ஒட்டுமொத்தப் பரிவர்த்தனை குற்றவியல் ஒழுக்கப் பிறழ்வு அதிகார துஷ்பிரயோகம் மற்றும் தேச நலன் தேசப் பாதுகாப்பு ஆகியவற்றை விலையாகக் கொடுத்து தனிநபர்களை செழிப்படையச் செய்வதற்கான மிகப் பொருத்தமான உதாரணம் இது.
முதலில் அறிவிக்கப்பட்ட திட்டம் ஏன் கைவிடப்பட்டது எந்த விதமான புத்திசாலித்தனமும் இல்லாத ஒரு திட்டம் செயல்படுத்தப்பட்டது தொடர்பான அனைத்து உண்மைகளையும் தோண்டியெடுக்க வேண்டும்.
நம் நாட்டின் பாதுகாப்பைக் கண்காணித்தல் ஊழலைத் தடுப்பது அரசு பதில் கூறும் பொறுப்புடன் செயல்படுவதை உறுதி செய்வது ஆகிய கடமைகளைக் கொண்ட நாடளுமன்றமும் இதர நிறுவனங்களும் ஊடகங்களும் அதைச் செய்ய வேண்டும்.
ரஃபேல் ஒப்பந்தம் குறித்த அனைத்து உண்மைகள் குறிப்பாக இதனால் அரசுக்கு ஏற்பட்டுள்ள செலவு குறித்த தகவல்கள் அனைத்தையும் அரசு வெளியிட வேண்டும்.
பள்ளி மாணவர்கள் ஒவ்வொரு நாளும்பள்ளிக்கு செல்லும் போது அனைத்து பாட புத்தகங்கள் நோட்டு புத்தகங்கள் உணவு மற்றும் குடிநீர் போன்றவற்றை சுமந்து செல்கின்றனர்.
அதனால் சிறு வயது குழந்தைகளின் முதுகு தண்டுவடத்தில் பாதிப்பு ஏற்பட வாய்ப்பு உள்ளதாக மருத்துவ ஆய்வுகள் தெரிவித்துள்ளன.
இம்முறையை அமல்படுத்த பள்ளிக்கல்வி இயக்குனர் கண்ணப்பன் மாவட்ட முதன்மை கல்வி அதிகாரிகள் மூலம் அனைத்து பள்ளிகளுக்கும் சுற்றறிக்கை அனுப்பியுள்ளார்.
என் பிள்ளையை பலிக்கொடுத்துட்டு நிக்கிறேன்... என் பேரனை ஏன் இழுக்குறீங்க... கதறும் காடுவெட்டி குரு தாயார் நான் பிறந்த புஷ்பவனம் சின்னாபின்னாமாச்சுதய்யா... கஜா புயல் குறித்து புஷ்பவனம் குப்புசாமியின் கண்ணீர் பாடல் ஓசூர் காதல் தம்பதி ஆணவக்கொலையில் நெஞ்சை உறைய வைக்கும் தகவல்கள் தலைமுடியை மழித்தும் கருவை சிதைத்தும் சித்ரவதை செய்து கொன்றது அம்பலம் ராகுல் காந்தியின் மீது புகார் அளித்த சவார்க்கரின் பேரன்.....ஆங்கிலேயருக்கு கடிதம் எழுதி வெளியே வந்தவர் சவார்க்கர்....
அச்சுப் பதிப்பு எண்ணெய் வர்ண ஓவியம் போன்ற புதிய தொழில் நுட்பங்களும் கலை வடிவங்களும் அறிமுகம் செய்யப்பட்டபோது பாரம்பரியமாக இருந்து வந்த கலை வடிவங்களிலும் அவற்றின் அர்த்தங்கள் தேவைகள் பயில்முறைகள் தொடர்பாடல் முறைகள் என்பனவற்றிலும் பெரிய மாறுதல்கள் ஏற்பட்டன.
இவை காலனித்துவத்தாலும் நவீனத்துவத்தினாலும் சமூகத்தில் ஏற்பட்டு வந்த மாற்றங்களின் வெளிப்பாடாகவும் ஊக்கியாகவும் கூட அமைந்தன.
ஓவியத்திற்கும் இலக்கியத்திற்குமான புதிய நேரடியான ஊடாட்டத்தளமாகப் பத்திரிகைகளும் அதன் தேட்டங்களாக ஒவியர்கள் பத்திரிகைகளுக்கு வரைந்த விளக்கப்படங்களும் முகப்பு அட்டைகளும் எழுத்தாளர்கள் காண்பியக் கலைகள் பற்றி எழுதிய எழுத்துகளும் அமைந்திருந்தன.
இன்றைய தமிழ்ச் சூழலில் பெரும்பாலானவர்களால் ஓவியங்கள் என்று விளக்கப்படங்கள் நம்பப்படவும் ஓவியர்கள் அனைவரும் விளக்கப்படங்களை வரைபவர்களாக நோக்கப்படவும் பல எழுத்தாளர்களும் உலாவரவும் மதிப்பிடவும் ஏது நிலைகளை இதுதான் உருவாக்கியது.
இதுதான் இலக்கிய மையப்பட்ட தமிழ் வெளிப்பாட்டுப் புலத்தில் இலக்கிய மகாநாடு ஒன்றில் ஓவியத்திற்கும் இலக்கியத்திற்குமான ஊடாட்டம் பற்றி ஆராயுமாறு நான் கேட்கப்படுவதற்கான தேவைகளையும் பிரக்ஞைகயையும் அடிப்படைகளையும் உருவாக்கியது எனலாம்.
இந்த வகையில் பிற நுண்கலைத் துறைகளுக்கும் இலக்கியத்திற்குமிடையில் நிகழக்கூடிய ஊடாட்டத்திலும் பார்க்க இலக்கியத்திற்கும் ஓவியத்திற்குமான ஊடாட்டத்திற்கு அதிக வாய்ப்புகளும் சாத்தியப்பாடுகளும் காணப்பட்டன.
மேலைத்தேய வரலாற்றில் கவிதைக்கும் இலக்கியத்திற்கும் நிகரான அங்கீகாரத்தையும் அந்தஸ்தையும் ஓவியத்திற்கும் சிற்பத்திற்கும் மறுமலர்ச்சிக்காலமே வழங்கியது.
தமிழ் மரபிலும் புலவர்களுக்கு அரசியலிலும் சமூகத்திலும் இருந்த அங்கீகாரமும் கௌரவமும் செல்வாக்கும் பிற துறைசார் கலைஞர்களுக்கு அதிலும் குறிப்பாக ஓவியர்களுக்கு இருந்ததில்லை.
தமிழ் மரபில் ஓவியம் பிரதான கதையாடல் மரபில் ஓர் அங்கமாக எடுத்துரைப்பை அல்லது வழிபாட்டுத்தேவையைப் பூர்த்தி செய்கின்ற ஒன்றாகவே இருந்து வந்துள்ளது.
இதனால் அது காணப்படுவது அனுபவிக்கப்படுவது என்பதிலும் கேட்கப்படுவது வணங்கப்படுவது படிக்கப்படுவது கதைக்கப்படுவது என்ற நிலையிலேயே இருந்தது.
இந்தியத் துணைக்கண்டத்தில் வேறு எந்தப் பகுதிக்கும் வாய்க்காத பாதுகாக்கப்பட்ட அறுபடாத ஓவிய மரபு தமிழ்நாட்டுக்கு மட்டுமேயுண்டு.
இது காலங்காலமாகக் காலங்களுக்கிடையில் தமிழர்கள் எவ்வாறு வர்ணங்களினூடும் உருவங்களினூடும் கதையாடினார்கள் கதை பேசினார்கள் என்பதை எடுத்துக் காட்டுகின்றது.
இவ்வோவியங்களில் ஏற்பட்டுவந்த பாணிமாற்றங்களுக்கு எடுத்துரைப்பு முறையில் அல்லது கதையாடல் முறையில் ஏற்பட்ட மாற்றங்களும் பிரதான காரணங்களாகும் என்பதுடன் இவற்றின் பொதுத்தன்மை அல்லது தமிழ்த் தன்மை என்பது இவற்றின் பொதுக் கதையாடல் அல்லது இலக்கிய உள்ளடக்கத்திலும் தங்கியுள்ளது என்பது இங்கு கவனிக்கப்பட வேண்டியுள்ளது.
பெரும்பாலான இவ்வோவியங்கள் பக்திஇலக்கிய சிற்றிலக்கியச் சித்திரிப்புகளாகவும் சமண பௌத்த புராணக் கதைகளை எடுத்துரைப்பனவாகவும் காணப்படுகின்றன.
இந்த ஓவியங்களில் பல தமது கதைச் சித்திரிப்பு எல்லைக்குள் நின்றுகொண்டு தனது கட்புல அனுபவத்தைப் பார்வையானிடம் தொற்ற வைப்பனவாய் இருந்துள்ளன.
இதற்குப் பல்லவரில் இருந்து நாயக்கர் வரையான சுவரோவியங்களும் மராட்டிய தஞ்சாவூர் சிற்றோவியங்களும் கண்ணாடி துகில் ஓவியங்களும் சான்றுகளாக அமையும்.
இன்று விளக்கப்படங்கள் என்று கலை விமர்சகர்களால் அழைக்கப்படுபவை தூய ஓவியம் என்ற எண்ண உருவாக்கத்துடன் நிகழ்ந்த பிரிப்பாகும்.
எழுத்துரு ஒன்றின் சுதந்திரமான வெளிப்பாட்டிற்குக் காட்சித் சித்திரிப்பை வழங்குதலும் இதன் மூலம் எழுத்துரு அல்லது இலக்கியத்தின் ஊடாக பிரதான கதையாடலுக்குத் துணையாக இருத்தலுமே இவற்றின் தலையாய நோக்கமாகும்.
எனவே இவற்றால் எழுத்துரு இல்லாமல் வாசகனிடத்தில் அல்லது பார்வையாளர்களிடத்தில் எந்த அர்த்தத்தையும் கிளப்ப முடியாது என்பதுடன் ஓவியத்தைப்போலக் காண்பிய அனுபவத்தையும் தொற்றவைக்க முடியாது.
இலக்கியத்தையோ வேறு எந்த யதார்த்தத்தையோ கருத்தியலையோ அரசியலையோ மதத்தையோ சித்திரிப்பது அதன் நோக்கமல்ல அதுவே பூரணமான முழுமையான உன்னதமான வெளிப்பாடும் யதார்த்தமும் ஆகும் என்ற கருத்துநிலை நவீனத்தினூடு வலுப்பெற்றது.
இதனால்தான் ஆரம்ப கால மத்தியகால கிறிஸ்தவ பைபிள் விளக்கப்படங்களும் சமணச் சிற்றோவியங்களும் இராஜபுத்தானத்து பஞ்சாப் சிற்றோவியங்களும் பல்வேறுபட்ட சித்திரங்களும் இன்றும் ஓவியங்களாகக் கொள்ளப் படுகின்றன.
எவ்வாறு காலனித்துவம் மரபுசார் சமூக அமைப்பினுள் புதிய உட்பிரிவுகளையும் வகுப்புகளையும் உருவாக்கியதோ இதையொத்த மாற்றங்களைக் கலை வெளிப்பாட்டிலும் செய்தது இம்மாற்றங்கள் கலை இலக்கியத் துறைகளில் நிகழ்ந்த நேரடியான காலனித்துவ தொழில்நுட்பத் தலையீடுகள் மூலமாகவும் பலவழிப்பட்ட சிக்கலான சமூக மாற்றங்களினடிப்படையிலும் நிகழ்ந்தன.
காலனித்துவ பின்காலனித்துவ நிலவரங்களில் ஒவியத்திலும் இலக்கியத்திலும் எழுந்த போக்குகளின் ஒட்டுமொத்த வெளிப்பாட்டை அக்கால விளக்கப்படங்கள் கொண்டிருந்தன.
அவற்றிலும் நவீனத்துவத்தின் நுண்கலை சனரஞ்சகக்கலை என்ற அவதாரங்கள் தோன்றின என்பதுடன் இவ்விரு அவதாரங்களுக்கும் இடையில் தொடர்ந்து ஊடாட்டங்கள் நிகழ்ந்தன அவை அவற்றுக்கான தனித்தனி அழகியலையும் பார்வையாளர் கூட்டத்தையும் கொண்டிருந்தன.
இதன்போது உள்ளூர் கலைப் போஷிப்பில் எற்பட்ட வீழ்ச்சி பல்வேறுபட்ட மரபுக் கைவினைஞர்களைக் காலனித்துவப் பெருநகரங்களிலுள்ள பதிப்பகங்களில் முன்னேற்றகரமான சாதி அடையாளங்களற்ற தொழில் தேடி இடம் பெயர்த்தது.
இந்த வகையில் தமிழகத்தில் ஆரம்பகால மரபு அச்சுப்படங்களை ஆக்குவதில் தஞ்சாவூர் ஓவியமரபில் வந்தவர்கள் ஈடுபடுத்தப்பட்டார்கள்.
இக்கால அச்சுக்கள் அக்காலத்தில் பிரபல்யம் அடைந்திருந்த தஞ்சாவூர் காண்பியத் தனிப்பண்மை கொண்ட கடவுளர் உருவங்களையும் அலங்காரக் காட்டுருக்களையும் பற்றியதாக இருந்தது.
காலப்போக்கில் காலனித்துவ வாதிகளுக்குக் காலனித்துவ இந்திய ஓவியன் வரைந்த கம்பெனி ஓவியங்களின் செல்வாக்குகளை இந்த மரஅச்சுப் படங்கள் கொண்டிருந்தன.
இலக்கியத்தினதும் ஓவியத்தினதும் உருவ உள்ளடக்கங்களில் ஏற்பட்ட புதிய மாற்றமும் தேசியவாதத்தின் புதிய தேவையும் விளக்கப்படப் படங்களை மரபுக்கலை உருவங்களிலும் கைவினைஞர்களிலும் தொடர்ந்து தங்கியிருக்க அனுமதிக்கவில்லை.
காலனித்துவத்திற்கு எதிராய்த் தேசியவாதம் மேற்கிளம்பியபோது அது காலனித்துவப் பெறுமானங்களின் அடிப்படையில் மரபையும் வரலாற்றையும் மீள் கண்டுபிடித்து அதன் புதிய அரசியல் தேவை அடிப்படையில் மீள் வளர்ப்பு செய்தது.
இதனூடு பல்வகைப்பட்ட சமூக வரலாறுகளும் கலாச்சார அடையாளங்களும் வழக்காறுகளும் கொண்ட இந்தியத் துணைக்கண்டம் பொதுவான இந்து இந்திய அடையாளத்தினுள் கொண்டு வரப்பட்டது.
இதனடிப்படையில் செந்நெறிவாத கலை இலக்கிய வடிவங்களை மேற்கத்திய செந்நெறி மரபிற்கு நிகரான இந்திய மரபாகத் தேசியவாதம் பிரகடனம் செய்தது.
அச்சியந்திரங்கள் கிறிஸ்தவம் நவீன இலக்கிய வடிவங்கள் என்பவற்றின் அறிமுகம் தமிழ்மொழி மற்றும் எழுத்து முறைமைகளில் மாற்றங்களைக் கொணர்ந்ததுடன் இதுவரை இருந்து வந்த பிராந்திய சாதி குல மொழி வழக்காறுகளைத் தாண்டிய ஒரு பொது வழக்காற்றைத் தமிழ் மொழிக்கு வழங்கியது.
சஞ்சிகைகளின் வெளியீடு அச்சு மற்றும் மக்கள் தொடர்பூடகங்கள் பிரபல்யமாதல் நவீன இலக்கிய வடிவங்களைப் பயன்படுத்தி இலக்கண விதிகளில் செய்யப்பட்ட மாற்றங்கள் என்பனவற்றை இந்தப் புதிய தமிழ்மொழி உருவாக்கத்தின் அறிகுறிகளாகக் கொள்ளலாம்.
புகைப்படத்தினதும் அதன் காட்சி முறையினதும் அறிமுகம் எண்ணெய் வர்ண ஓவியங்கள் விக்ரோறிய மெய்ப்பண்புவாத யன்னல் சட்டக் காட்சிப்படுத்தல் முறை ஒவியக் கல்லூரியின் அறிமுகம் மேலைத்தேய ஒவியர்களின் அச்சடிக்கப்பட்ட படங்களின் பரவுகை என்பன ஒவியத்தின் காட்சிப்படுத்தல் முறையிலும் அதன் சமூக அர்த்தத்திலும் தேவையிலும் மாற்றத்தைக் கொண்டு வந்தன.
இவ்வாறு காலனித்துவ நவீனத்துவ செல்வாக்குகளால் மாற்றங்களுக்குள்ளான கலை இலக்கிய வடிவங்கள் புதிய தேசக் கட்டுமானத்திற்கு முகங்கொடுக்க நேரிட்டபோது அவற்றின் உள்ளடக்கங்கள் தேசியவாதம் கட்டமைத்த புதிய வரலாற்றுக்கும் மரபிற்கும் உட்பட்டதாகக் காணப்பட்டன.
இந்த அடிப்டையினின்று மேற்கிளம்பிய வரலாற்று மனோரீதிய நவ செந்நெறிவாத வெளிப்பாடுகளை உள்ளடக்கமாகவும் யதார்த்தத்தை வெளிப்பாட்டு வடிவமாகவும் கொண்டவையாக இந்த இலக்கிய ஓவிய வெளிப்பாடுகள் காணப்பட்டன.
இந்த யதார்த்தம் என்பது மேற்குலக யதார்த்த பாணியை அல்லது நடையை இந்திய மரபு தேசிய வாத பின்னணிகளைக் கொண்ட காலனித்துவ படைப்பாளி எப்படி நோக்கினான் என்பது பற்றியதாக இருந்தது.
கலை வரலாற்றில் முதல் தடவையாக கலை உருவங்கள் குறுகிய வாழ்தகவு கொண்டனவையாயும் எங்கும் காணப்படுவனவாயும் உண்மையற்றனவாயும் திடமற்றவையாயும் இலக்குவாக கிடைக்கப்படுவனவாயும் பெருமதியற்றனவாயும் சுதந்திரமானவையாகவும் மாற்றப்பட்டன.
அதேவேளை தொடர்பாடலினதும் கதையாடலினதும் பிரதான சாதனமாகவும் சனரஞ்சக வடிவமாகவும் பதிப்புத்துறையும் சஞ்சிகைகளும் உருவெடுத்தன.
ஓவியமும் இலக்கியமும் இக்காலத்தில் பகிர்ந்துகொண்ட பொது அனுபவப் பரப்புடனும் பொதுத் தேவையில் இருந்தும் பொது நம்பிக்கையிலிருந்தும் விளக்கப்படங்கள் உருப்பெற்று வாழ்ந்தன.
பதிப்புத் தொழில் நுட்பத்தால் இந்திய நகர்ப்புறம் அச்சடிக்கப்பட்ட உருவங்கள் செல்வாக்குச் செலுத்துகின்ற காண்பியச் சமூகமாக மாற்றம் கண்டது.
இவை தமது காண்பியப் பாணியில் விளம்பரங்கள் சுவரொட்டிகள் பத்திரிக்கை விளம்பரங்கள் அச்சடிக்கப்பட்ட படங்கள் காலண்டர் படங்கள் மேற்கத்திய சஞ்சிகையின் விளக்கப்படங்கள் போன்ற பசார் கலையின் வெளிப்பாடுகளை ஒத்திருந்தன.
இந்த யதார்த்தமானது குறித்த வரலாற்று அடிப்படைகளுக்குள் தத்துவார்த்தமாக பொதுவாக ஏற்றுக்கொள்ளப்பட்ட பாணி என்பதிலும் ஒரு தொழில்நுட்ப வழிமுறையாகவே இருந்ததாக கீதா கபூர் குறிப்பிடுவது இங்கு நோக்கப்பட வேண்டியது.
இதன் தொடர்ச்சியாகத் தொழில்நுட்பத்தின் செம்மையான அல்லது நுட்பமான கையாள்கை என்பது உயர்ந்த கலை வெளிப்பாடு என்ற சனரஞ்சக எண்ணம் வலுப்பெற்றது.
இதனால் இன்றைய வர்த்தக சினிமா விளக்கப்படங்கள் கலண்டர் படங்கள் என்பன அவற்றின் தொழில்நுட்பச் சிறப்பிற்காக இரசிக்கவும் படுகின்றன.
இந்த விளக்கப்படங்கள் பிற சனரஞ்சகக் காண்பியங்களைப் போலப் பகட்டானவையாய் கவர்ச்சியானவையாய் அலங்காரத்தனமானவையாய் மாறுபடுவனவாய் பெரிய வர்த்தகப் பொருள்களாய் மாயத் தோற்றமுள்ளவனவாய் மெல்லுணர்வும் நாடகத்தனமுமுடையனவாய் நேரடியானவையாய் முன்னோக்கியனவனாய் சந்தைக்குக் கட்டுப்பட்டனவாய்க் காணப்படுகின்றன.
சனரஞ்சகக் கலாச்சாரத்தில் குறிப்பாகப் பத்திரிகை புத்தகப் பதிப்புகளில் ஓவியர்களுக்கும் எழுத்தாளர்களுக்குமான ஊடாட்டம் என்பதிலும் விளக்கப் படக்காரர்களுக்கும் எழுத்தாளர்களுக்குமான ஊடாட்டம் என்பதே காணப்பட்டது.
இது ஊடாட்டம் பகிர்வு என்பதிலும் பயன்பாடு தொழில் என்பன முக்கியத்துவம் பெறும் வர்த்தகப் பங்காளிகளுக்கிடையேயான உறவாகவே காணப்பட்டது.
இதனால் தொழிலாளியான விளக்கப்படக்காரன் எழுத்தாளனுக்கும் பதிப்பகத்தாருக்கும் சந்தைக்கும் நடப்பு வழக்கிற்கும் கட்டுப்பட்டவனாக இருந்தான்.
இதனால் பல சந்தர்ப்பங்களில் விளக்கப்படம் மூலப் படைப்பிற்குச் சம்பந்தமற்ற ஓர் கவர்ச்சிச் சித்திரிப்பாக உருவாகவும் வழி ஏற்பட்டது என்பதுடன் எப்படி வர்த்தக சினிமாவில் பாத்திரங்களைவிட்டு நடிகர்களும் ஆடை சோடனைகளும் நோக்கப்பட்டனவோ எப்படி பிரதான கதையோட்டத்திற்குச் சம்பந்தமில்லாத இடைவேளை போலப் பாடல் காட்சிகள் வந்து போயினவோ அவ்வாறே இந்த விளக்கப்படங்கள் பத்திரிகைகளில் வெளியாக நோக்கப்பட்டன.
அந்தளவிற்கு கல்கியின் மனோரீதிய நவ செந்நெறிவாதப் பாத்திரங்களை மணியத்தின் கண்களினூடுதான் பார்க்கலாம் என்ற நிலை இன்றும் காணப்படுகிறது.
ஆனால் கல்கியின் எழுத்துகளைவிட்டுத் தனித்து இந்த விளக்கப் படங்களால் ரவிவர்மாவின் உருவங்களைப்போல வாழவும் அர்த்தம் தரவும் முடியாது என்பது இங்கு கவனிக்கப்பட வேண்டியது.
வரலாற்று மனோரதியத்திலிருந்து சமூக குடும்பக் கதைகள் துப்பறியும் நாவல்கள் என எழுத்தின் மையங்கள் மாற விளக்கப்படங்களின் உருவங்களிலும் மாற்றங்கள் ஏற்பட்டன.
இந்த மாற்றத்தை வர்த்தக சினிமாவில் எற்பட்ட உருவ உள்ளடக்க மாற்றங்களுடனும் காட்சிப் படுத்தல் முறைகளுடனும் ஒப்பிட முடியும் இதனால் இவை மரபு ஓவியங்களின் கதை சொல்லும் முறைகளில் இருந்து பெரிதும் வேறுபட்டிருந்தன.
நீண்ட மற்றும் குறுகிய காட்சிச் சட்டகங்கள் சினிமாவிலும் சித்திரக் கதைப் புத்தகங்களிலுமுள்ள காட்சிச் சட்டகங்களைப் போல இங்கும் கையாளப் பட்டன.
இவர்களைத் தொடர்ந்து கோபுலு சில்பி லதா அரஸ் மாயா ஜெயராஜ் மணியன்செல்வன் மாருதி போன்ற விளக்கப் படக்காரர்கள் பிரபல்யம் பெற்றவர்கள்.
இவ்விளக்கப் படங்களை மக்களிடம் எடுத்துச் செல்பவையாக கல்கி ஆனந்த விகடன் குமுதம் கலைமகள் குங்குமம் போன்ற வியாபாரப் பத்திரிகைகள் காணப்படுகின்றன.
இந்தப் பத்திரிகைகளில் சில ஆண்டுதோறும் பிரசுரித்த தீபாவளி மலர்கள் இத்தகைய சனரஞ்சகக் காண்பியங்களின் அதிகாரப் பூர்வமான தொகுப்பாகவும் ஆவணமாகவும் காணப்படுகின்றன.
தமிழரின் சக கலாச்சார வாழ்வின் முக்கியப் பங்காளிகளாக உள்ள இவை மரபு கலை தத்ரூபம் என்பன பற்றிய சனரஞ்சக நம்பிக்கைகளை மாறுகின்ற நடப்பு வழக்கிற்கேற்பப் பேணிக்கொள்ள வழி செய்கின்றன.
இலக்கியத்தில் சுப்பிரமணியபாரதி மணிக்கொடி திராவிட இலக்கியம் முற்போக்கு இலக்கியம் என்பன உருவ உள்ளடக்க முறைகளில் வேறுபட்ட எண்ணங்களை முன்னிறுத்தியபோதும் விளக்கப்படங்களை ஓவியங்களாகவும் யதார்த்தமானவையாகவும் மரபு சார்ந்தவையாகவும் நோக்குகின்ற பிரதான சனரஞ்சக எண்ணத்தையே கொண்டிருந்தன.
தமிழர்களின் பொற்காலத்தைத் தனது வசன நடைமூலம் சனரஞ்சக மேற்பரப்பிற்குக் கொண்டு வந்த திராவிட இலக்கியம் ஓவியம் பற்றிக் கொண்டிருந்த அணுகுமுறை காலனித்துவ பிராமணிய பெறுமானங்களுக்குட்பட்டே இருந்தது.
இந்தியாவில் இலக்கிய சினிமா அரங்கச் செயற்பாடுகளிலும் இயக்கங்களிலும் பல புதிய பார்வை வீச்சுக்களைப் பாய்ச்சிய பெருமை இடதுசாரி இயக்கங்களுக்கு உண்டு.
தமிழ் நாட்டையும் ஈழத்தமிழரையும் பொறுத்தவரையில் இந்தப் பணிகளை முன்னெடுத்த முற்போக்கு இயக்கத்தின் பார்வை மிகக் குறுகியதாகவும் இலக்கிய மையப்பட்டதாகவுமே காணப்பட்டது.
முற்போக்குவாதக் கலை இலக்கியங்கள் முற்போக்கானதாக அமைய வேண்டுமெனக் கோஷமிட்டாலும் இலக்கியத்தில் அவர்களின் முன்வைப்புகளை இனங்கண்டதைப்போல கலைகளில் குறிப்பாகக் காண்பியக் கலைகளில் எதையும் இனங்கான முடியவில்லை.
இவர்கள் இலக்கியத்தில் முன்வைத்ததும் முன்னேற்றகரமான உள்ளடக்கத்தின் அல்லது கருத்துக்களின் சித்திரிப்பே ஒழிய அனுபவத்தை அல்ல என்பதும் இங்கு ஒப்பு நோக்கக் கூடியது.
இன்று தமிழ்நாட்டில் கலை விழிப்புபெற்று ஒரளவிற்கு ஒப்பீட்டு நோக்கில் மற்றையதை விட அதிகம் இது பற்றி பேசும் வாய்ப்பும் பத்திரிகை எழுத்து சாதனம் பெற்றிருப்பதும் தமிழ் இலக்கியத்துறையில்தான்.
இந்த மாற்றத்தை சனரஞ்சகக் கலாச்சாரத்துக்கு மாற்றாக முன்வைத்தவையும் தமிழகத்திலும் ஈழத்திலும் முன்னெடுத்துச் சென்றவையும் சிறுபத்திரிகைகள்.
தமிழ்ச் சமூகத்தில் குறுக்கப்பட்டிருந்த நவீனத்துவம் பற்றிய பார்வையையும் சாத்தியப்பாடுகளையும் செயற்பாடுகளுடன் முற்றாகத் திறந்துவிட்டவை இவைதான்.
இந்தப்போக்கின் ஒரு பகுதியாக இவை சினிமா காண்பியக் கலைகள் அவைக்காற்றுகலைகள் என அனைத்து வெளிப்பாட்டுத் துறைகளிலும் விமர்சன முறைமைகளிலும் கவனம் செலுத்தின.
இதற்கு மேற்கு நாடுகளிலும் இந்தியாவின் பிற பகுதிகளிலும் நிகழ்ந்த ஊடாட்ட அனுபவங்கள் உந்துதலாகவும் முன்னுதாரணங்களாகவும் இருந்தன.
இது இதுவரை தமிழ்ப் பத்திரிகைகளின் பொதுப்போக்கான தனித்த இலக்கிய நடவடிக்கைகளில் இருந்தும் இலக்கிய மையப்பட்ட பார்வையிலிருந்தும் மாறுபட்டதாகக் காணப்பட்டது.
அதன் விளிம்பு நிலையில் இருந்து இதுவரை இலக்கியத்தில் பேசப்படாத விடயங்களை இலக்கியத்தின் மொழியில் பேச இளந் தலைமுறையினருக்கு வாய்ப்பளித்ததுடன் பல்வேறு சிந்தனைப் போக்குகளுக்கு அரசியல் அழகியல் கருத்துகளின் மோதுகைக்கும் வழி ஏற்படுத்திக் கொடுத்தன.
ஒன்றுடன் மற்றொன்று கொண்டவை எவ்வாறு இலக்கியத்தின் மாற்று பற்றி சிந்திக்கிறதோ அதைப்போல பிற துறைகளின் மாற்று பற்றி சிந்திப்பவர்களுக்கு எழுத்து தளம் வழங்க வேண்டுமென்றார்.
அஃக் போன்றவற்றிலும் இக்கருத்துக்களை முன்வைத்ததுடன் கலை சினிமா நவீன ஓவியம் பதிப்போவியம் சிற்பம் நாடகம் இசை நடனம் பற்றியெல்லாம் தமிழில் எழுதினார்.
கலையுணர்வு அல்லது அனுபவ வெளிப்பாடு என்ற வகையில் கலை இலக்கியங்களுக்கிடையிலான ஒற்றுமையை எடுத்துக்காட்டி கலை ஊடகங்கள் அவற்றின் மொழியில் வேறுபாடு கொண்டன என்றும் இந்தப் பாஷையைத் தெளிவாக்குகின்ற விடயத்தில் சிறு பத்திரிகைகள் முன்வர வேண்டுமென்றும் கூறினார்.
இதற்கு அவர் அனைத்து மனித வெளிப்பாடுகளையும் ஒன்றிணைத்து நோக்குகின்ற அணுகுமுறையைக் கொண்டிருந்ததுடன் ஒரு விடயத்தைத் தெளிவாக்க அதைப் பல்வேறு கலை வடிவங்களினூடு எடுத்துக்காட்டி விவாதித்தார்.
அவர் அக்கேள்விகளுக்குக் கண்ட பதில்களிலும் அதைக் காண அவர் கொண்ட வழிமுறையிலும் மாற்றுக் கருத்துகள் இருப்பினும் அந்தக் கேள்விகளின் அர்த்தமுள்ள பதில்களில்தான் எமது அடுத்த முன்னெடுப்புகளின் எதிர்காலம் தங்கியுள்ளது.
தமிழ்ச் சமூகத்தில் ஓவியனையும் விளக்கப்படக்காரனையும் வேறுபடுத்தி ஓவியனைத் தொழில் முனைவோனாக படம் போடுபவனாக அல்லாமல் சுதந்திரமான தன்னாற்றல் மிக்க படைப்பாளியாக வெங்கட் சாமிநாதன் இனம் கண்டார்.
இன்று தமிழ் நாட்டில் இயங்கி வருகின்ற ஓவியர்கள் அனைவரையும் ஒவ்வொருவராக நம்முடன் சம்பாஷிக்க வைப்பதே எங்கள் நோக்கமாக இருக்கும்... இக்காலப் பகுதியில் நிகழ்ந்த இன்னொரு மாற்றம் சென்னை மாவட்ட நூலகக் கட்டடம் கட்டி முடிக்கப்பட்டு அதில் எழுத்தாளர்கள் சந்திப்பதற்கும் ஓவியர்கள் ஓவியக்காட்சி நடத்துவதற்குமான இடம் ஒதுக்கப்பட்டதாகும்.
இதன்போது இருதுறைகளையும் சேர்ந்த இளம் படைப்பாளிகள் தொடர்ந்து சந்தித்துக்கொள்ளவும் கலந்துரையாடவும் வாய்ப்புக் கிட்டியது இச்சந்திப்புகளில் பிரதானமாக எழுத்தாளர்களான சா.கந்தசாமி ந.முத்துசாமி ஞானக்கூத்தன் சச்சிதானந்தன் போன்றவர்களும் சென்னை நவீன இயக்க ஓவியர்களான பாஸ்கரன் தட்சிணாமுர்த்தி ஆதிமூலம் போன்றவர்களும் பங்கெடுத்துக்கொண்டார்கள்.
இந்த ஊடாட்டங்களின் விளைவாக இலக்கியத்தில் ஏற்கனவே நிகழ்ந்து கொண்டிருந்த மாற்றங்களை ஒத்த மாற்றங்கள் ஓவியத்தில் தொடரப்படவும் சென்னை இயக்கத்தின் ஓவியச் செயற்பாடுகள் பரவுவதற்கான பிரதான காரணமாக இச்சிறுபத்திரிக்கைகள் மாறவும் வழி ஏற்பட்டது.
இந்த ஊடடாட்டங்களின் அடிப்படையாகப் பொதுக் கருத்தியல் அல்லது தத்துவார்த்தத் தளம் இருந்தது என்பதிலும் தனிநபர்களுக்கிடையேயான நட்பும் புதுமை செய்யும் ஆர்வமுமே இருந்தது.
சிறு பத்திரிகைகளின் விளக்கப்படங்களில் நிகழ்ந்த பிரதான மாற்றம் என்பது தொழில் முறையான விளக்கப்படக்காரர்கள் அல்லாத ஈடுபாடு உள்ள ஓவியர்களின் பங்களிப்பால் நிகழ்ந்தது.
வரலாற்றுக் காரணங்களால் மேட்டுக்குடி ஓவியர்கள் பதிப்போவியத்தை கைவினைஞர்களிடமிருந்து கையேற்றுக் கொண்டபோது அவர்கள் மேட்டுக்குடிக் கலையையும் சனரஞ்சகக் கலையையும் இணைக்கும் பாலமாக மாறினார்கள்.
இந்த மக்களுக்கான அச்சுப் படங்கள் சமூகத்திலும் கலை வடிவங்களிலும் ஆழமான பாதிப்புகளை ஏற்படுத்தியதுடன் சாதி செல்வந்தச் சார்புகளற்று உலகளாவிய நுகர்ச்சியையும் சாத்தியமாக்கினர் என்ற வோல்ட்டர் பெஞ்சமினின் கருத்து இந்தச் சிறு பத்திரிக்கை முயற்சிகளுடன் நெருங்கிப் போகிறது.
இப்பத்திரிகைகளிடம் வித்தியாசமான எண்ணமும் அணுகுமுறையும் காணப்பட்டாலும் அவற்றுக்கு மிகக் குறைந்த வாசகர் பரப்பும் மெலிந்த பொருளாதாரப் பின் புலமுமே இருந்தன.
இதனால் அவை நிற ஓவியங்களை மீள்பதிப்புச் செய்யும் நிலையில் அன்று இருக்கவில்லை என்பதுடன் கோட்டுப் படங்களை மர அச்சு முறையிலோ லினோ அச்சு முறையிலோ பதிப்பு செய்தனர்.
இந்த அச்சுக்களையும் பெரும்பாலான சந்தர்ப்பங்களிலே ஓவியர்களே ஆக்கினார்கள் என்பதும் இந்த பங்களிப்பு முழுக்கமுழுக்க ஈடுபாட்டை அடிப்படையாகக் கொண்டதே ஒழிய ஊதியத்தை அடிப்படையாகக் கொண்டதாக அன்று அமையவில்லை என்பதும் குறிப்பிடப்பட வேண்டியவை.
இவை இன்றும் பல பத்திரிகைகளால் தொடரவும்படுகின்றன என்பதுடன் உலகக்கலை வரலாற்றின் பல்வேறுபட்ட காண்பியப் படைப்புகளுடனும் படைப்பாளிகளுடனும் தமிழ்ச் சூழலில் பரிச்சயப்பட இப்பேர்ப்பட்ட பிரசுரங்களே உதவியும் வருகின்றன.
சிறு பத்திரிகை முயற்சிகளின் முக்கியத்துவத்தை உணர்ந்துகொள்ள சென்னை நவீன ஓவிய இயக்கத்தைப் பற்றி புரிந்துகொள்ளல் அத்தியாவசியமானது.
கைவினைஞர்களை காலனித்துவத் தொழில் துறைகளுக்குப் பயிற்றுவித்தலை நோக்கமாகவும் விக்ரோறிய கலைப்பெறுமானங்களை அடிப்படையாகவும் கொண்டமைக்கப்பட்ட சென்னை கலை மற்றும் கைவினைகள் கல்லூரியில் ஓவியர் கே.சி.எஸ்.
இந்திய சுதேசிய இயக்கச் செல்வாக்குகளையும் மேற்கத்திய இயக்கச் செல்வாக்குகளையும் கொண்டதாக சொந்த வேர்களையும் காண்பிய மொழி அடையாளத்தையும் வேண்டியதாக தேடுவதாக இவ்வியக்கம் அமைந்திருந்தது.
ஓவியத்தை ஓவியன் தனிமனிதன் சம்பந்தமான ஆத்மீகமான சொந்த நடவடிக்கை என வரையறுத்துக்கொண்ட இந்த நடவடிக்கைகள் பார்வையாளனையும் சமூகத்துடனான அதன் தொடர்பையும் முற்றாகப் புறந்தள்ளியது.
அனால் முரண் நகையாக மரபுப் புத்துருவாக்கம் என்பது பிற இந்திய நவீன ஓவிய இயக்கங்களைப் போல சென்னை இயக்கத்திலும் பிரதான இயங்கு விசையாகக் காணப்பட்டது.
இங்கு புத்துருவாக்கம் என்பது சமகால நவீன தமிழ் நாடகத்தில் நிகழ்வதுபோல ஓர்பாணி உருவாக்கமே ஒழிய செயற்பாட்டு அல்லது ஊடாட்டப் புத்துருவாக்கமாகவும் காணப்படவில்லை.
இந்த அடிப்படையில் சிறு பத்திரிக்கையுடனான இந்த சமகாலப் பிரக்ஞையுள்ள ஓவியர்களின் ஊடாடட்டம் மேட்டுக்குடிகளின் பாசறைக்கு வெளியே நவீன ஓவிய அனுபவங்கள் உணரப்பட காரணமாகியுள்ளன.
இந்த முன்னெடுப்பின் இன்னொரு தன்மை இவை இதுவரைப் பேசப்பட்ட செந்நெறிவாதப் பெறுமானங்களுக்கு மாற்றாகக் கிராமிய காண்பிய அழகியியலையும் வாழ்வனுபவங்களையும் கோடுகளால் பகிர்ந்துகொள்ளலாகும்.
காண்பிய முறைக்கு முப்பரிமாண தத்ரூப மாயத்திற்குப் பதிலாக இவர்கள் ஓவிய மேற்பரப்பின் இரு பரிமாணத்தை ஏற்றுக்கொண்டு தட்டையான வெளிப்பாடுகளைச் செய்தார்கள்.
ரகுமானின் இசையையும் மணிரத்திணத்தின் நெறியாள்கையையும் வைரமுத்துவின் பாடல்களையும் போல இந்த எழுந்தமானமாக எழுதப்பட்ட தலைப்புகளும் வர்த்தக ரீதியான வெற்றியின் மறுபெயர்களாகியுள்ளன.
இந்த எழுத்து முறையை சினிமாத் தலைப்புகளில் மட்டுமல்லாமல் புத்தக அட்டைகளிலும் சக அரசியல் இயக்கச் சுவரொட்டிகளிலும் இன்று பரவலாகக் காணமுடியும்.